joelniklaus/EU_Wikipedias huggingface dataset:
Majstrovstvá Ázie v halovom pozemnom hokeji mužov 2014

Majstrovstvá Ázie v halovom pozemnom hokeji mužov 2014 boli v poradí 5. Majstrovstvá Ázie v halovom pozemnom hokeji mužov, ktoré organizuje Ázijská federácia pozemného hokeja (ASHF). Konali sa v dňoch od 15.21. júna 2014 v meste Čang-chua, na Taiwane, za účasti 5 tímov. Jediným nováčikom turnaja bolo družstvo Indonézie. Naopak, družstvo Uzbekistanu sa z turnaja na poslednú chvíľu odhlásilo. Titul obhájil Irán, ktorý doteraz zvíťazil na všetkých turnajoch. Bronzový Kazachstan získal svoju prvú medailu.

Turnaj bol zároveň kvalifikáciou na Halové majstrovstvá sveta 2015, ktoré sa uskutočnia v Nemecku. Kvalifikovalo sa na ne iba víťazné družstvo.

Účastníci 

Pozn: Číslo v zátvorke udáva umiestnenie v medzinárodnom rebríčku FIH k septembru 2013.

Výsledky

Základná skupina

Play off

Stretnutie o 3. miesto

Finále

Konečné poradie

Referencie

Externé odkazy 
 Majstrovstvá Ázie 2014 na oficiálnej stránke Ázijskej federácie pozemného hokeja 

Pozemný hokej v 2014
Muži
Športové podujatia na Taiwane
Divočina plukovníka Boba

Divočina plukovníka Boba () je  rozľahlé chránené územie v juhozápadnom rohu Olympijského národného lesa v americkom štáte Washington.  Svoje meno nesie po rečníkovi z 19. storočia Robertovi Greenovi Ingersollovi a nachádza sa asi 25 kilometrov východne od Quinaultského jazera. Zatiaľ čo nadmorská výška sa tu v rôznych častiach pomerne líši, druhou najvyššou horou je Hora plukovníka Boba s 1 371 metrami nad morom. Divočinu pokrýva dažďový prales mierneho pásma, ktorého ročný úhrn zrážok dosahuje 3 810 milimetrov.

Referencie

Externé odkazy 
 GORP
 US Forest Service
 wilderness.net

Zdroj 

Chránené územia v USA
FK Pohronie

FK Pohronie je slovenský futbalový klub z mesta Žiar nad Hronom hrajúci v najvyššej slovenskej futbalovej súťaži od sezóny 2019/20. Domáce zápasy hráva na štadióne Mestský štadión Žiar nad Hronom v Žiari nad Hronom, ktorý disponuje kapacitou 2 309 miest.

História 

1. júna 2012 sa kluby TJ Sokol Dolná Ždaňa a FK Žiar nad Hronom zlúčili a tak vznikol klub FK Pohronie. Klub začal hrávať v 3. lige, no hneď v prvej sezóne sa umiestnil na prvom mieste tabuľky a postúpil do 2. ligy. Do leta 2017 hrával klub svoje ligové zápasy na ihrisku v Dolnej Ždani. Následne sa presunul na štadión v Žiari nad Hronom, ktorý bol v danom čase na novo zrekonštruovaný. Po šiestich rokoch v 2. lige klub v sezóne 2018/19 obsadil prvé miesto tabuľky a historicky po prvýkrát postúpil do najvyššej súťaže, v ktorej sa po prvý raz predstavil v sezóne 2019/20.

Názvy klubu 

 2012 – FK Pohronie

Úspechy

Domáce 

 2. slovenská futbalová liga (1993–súčasnosť)
 Víťazi (1): 2018/19 (Postup)
 3. slovenská futbalová liga (1993–súčasnosť)
 Víťazi (1): 2012/13 (Postup)

Spolupráca

Sponzori

Iné futbalové kluby 

Nasledujúce futbalové kluby spolupracujú s FK Pohronie:

  MFK Žarnovica (2018–2019, 2021-súčasnosť)
  MFK Nová Baňa (2019–2022)

Súpiska a realizačný tím

Súpiska

Realizačný tím

Tréneri 

Zoznam trénerov klubu od postupu do najvyššej slovenskej futbalovej súťaže:

  Milan Nemec (2017–2019)
  Rastislav Urgela (2019)
  Ján Rosinský (2019)
  Mikuláš Radványi (2019–2020)
  Jan Kameník (2020–2021)
 Gergely Geri (2021–2021)
 Pablo Villar (2021-2021)
 Martin Bittengl  Lubomir Adler(2021)

Referencie

Externé odkazy 
 Oficiálna stránka tímu FK Pohronie
 FK Pohronie na oficiálnej stránke slovenskej najvyššej futbalovej súťaže
 FK Pohronie na stránke Futbalnet

Pohronie
Futbalové kluby založené v 2012
Šport v Žiari nad Hronom
Športové gymnázium Banská Bystrica

Stredná športová škola je špecializovaná stredná škola zameraná na šport so sídlom v Banskej Bystrici. Športové gymnázium sa od 1. januára 2019 transformovalo na Strednú športovú školu.

Športy na škole 
 Alpské lyžovanie
 Atletika
 Basketbal
 Beh na lyžiach
 Cyklistika
 Futbal
 Hokej
 Hádzaná
 Judo
 Karate
 Krasokorčuľovanie
 Moderný päťboj
 Orientačný beh
 Skoky na lyžiach
 Stolný tenis
 Tenis
 Volejbal
 Športová gymnastika
 Vzpieranie

Absolventi ŠG na olympijských hrách 

 1984 ZOH Sarajevo 
 Švagerko Martin – skoky na lyžiach

1988 LOH Soul
 Melicherová Ľudmila – atletika
 Gombala Milan – atletika
 Janoštinová Anna – basketbal
 Dobrovičová Erika – basketbal

1988 ZOH Calgary	 
 Medzihradská Lucia – alpské lyžovanie
 Bíreš Adrián – alpské lyžovanie

1992 LOH Barcelona   
 Melicherová Ľudmila – atletika
 Gombala Milan – atletika
 Kotočová (Janoštinová) Anna – basketbal
 Burianová (Dobrovičová) Erika – basketbal

1994	ZOH Lillehammer 
 Medzihradská Lucia – alpské lyžovanie
 Jašicová Martina – biatlon
 Bukvajová Jaroslava – beh na lyžiach
 Kutlíková Tatiana – beh na lyžiach
 Švagerko Martin – skoky na lyžiach
 Slušný Miroslav – skoky na lyžiach

1996	LOH Atlanta	          
 Kodajová Natália – plávanie

1998	ZOH Nagano	         
 Jašicová Martina – biatlon
 Bukvajová Jaroslava –  beh na lyžiach
 Kutliková Tatiana – beh na lyžiach

2000	LOH Sydney          
 Godályová Martina – basketbal
 Kotočová Anna – basketbal
 Luptáková Martina – basketbal
 Libičová Lívia – basketbal
 Huťková Dagmar – basketbal
 Poláková Katarína – basketbal

2002	ZOH Salt Lake      
 Heimschild Ivan – alpské lyžovanie
 Bukvajová Jaroslava – beh na lyžiach
 Halinárová (Jašicová) Martina – biatlon
 Kutlíková Tatiana – biatlon
	 
2004 LOH Atény	            
 Beck Karol – tenis
 Konopka Miloslav – atletika
 Konopka Mikuláš – atletika
 Verkin Kazimír – atletika
 Jozef Krnáč – judo

2006 ZOH Torino
 Maculová Soňa – alpské lyžovanie 
 Babušiak Jaroslav – alpské lyžovanie 
 Heimschild Ivan – alpské lyžovanie 
 Hučková Eva – alpské lyžovanie 
 Halinárová Martina – biatlon 
 Malák Michal – beh na lyžiach 

2008 LOH Peking          
 Hrašnová Martina – atletika 
 Konopka Miloslav – atletika 
 Verkin Kazimír – atletika 
 Tomasová Zuzana – atletika 

2010	ZOH Vancouver	     
 Babušiak Jaroslav – alpské lyžovanie
 Malák Michal – beh na lyžiach
 Zmoray Tomáš – skoky na lyžiach
 Halinárová Martina – biatlon	
 Orszaghová Petra – hokej

2012 LOH Londýn 
 Hrašnová Martina – atletika (hod kladivom)

2014 ZOH Soči 
 Saalová Kristína – zjazdové lyžovanie 

2016 LOH Rio de Janeiro 
 Majdán Dušan – atletika (chôdza)
 Tišťan Martin – atletika (chôdza)
 Hrašnová Martina – atletika

2016 - Rio de Janero Paralympijské hry
 Kuřeja Marián – hod kuželkou

2018 ZOH Pchjongčchang 
 Lamper Patrik – hokej

2020 LOH Tokio 
 Hrašnová Martina atletika

2020 - Tokio Paralympijské hry
 Kuřeja Marián – hod kuželkou

Referencie

Externé odkazy 
 Oficiálna stránka

Stredné školy v Banskej Bystrici
Organizácie v zriaďovateľskej pôsobnosti Banskobystrického samosprávneho kraja
Herónov vzorec

Herónov vzorec je vzorec na výpočet obsahu všeobecného trojuholníka (v euklidovskej rovine), pomocou dĺžok jeho strán.

Vzorec 
Ak sú  dĺžky strán trojuholníka, platí pre jeho obsah
,
kde  je polovičný obvod trojuholníka.

Dôkaz 

Označme  vzdialenosť vrcholu  od päty kolmice z vrcholu  na stranu  (výška). Pre ostrouhlý trojuholník na obrázku platí:

Odčítame od druhej rovnice prvú, dostaneme:

Z tohto vzťahu vyjadríme :

Toto platí aj v pravouhlom trojuholníku, v tupouhlom sa namiesto  dáva  (viď. nižšie). Ak do prvej rovnice dosadíme , získame výšku :

Ak dosadíme túto výšku do vzorca pre obsah trojuholníka , dostaneme:

Ďalej pomocou rozkladov upravíme výraz pod odmocninou:

Dosadíme polovičný obvod ,  a dostávame výsledný vzorec:

História 
Vzorec bol formulovaný Herónom z Alexandrie a dôkaz bol publikovaný v jeho knihe Métrika, napísanej v roku 60 pred Kr.

Poznámky 
 Kratší dôkaz je možný pomocou kosínusovej vety.
 Obsah trojuholníka je symetrická kvadraticky homogénna funkcia jeho strán.

Referencie

Pozri aj 
 Trojuholník
 Obsah
 Tetivový štvoruholník

Externé odkazy 
 Dôkaz Herónoveho vzorca
 Herónov vzorec

Zdroj 

Matematické vety
Trojuholník
Dieter Borst

Dieter Borst (* 12. máj 1950, Schramberg, Nemecko) je nemecký maliar a sochár 20. storočia.

Kariéra 
Ako maliar sa špecializoval na neformálne maľby. Základným prvkom jeho obrazov je linka, ktorá je vykonávaná pomocou farebných segmentov.

Borst znižuje "videné", "skúsene" a "žité" na minimum. Rušivé prílohy, ktoré by sa mohli odkloniť od základného bodu, boli vynechané. Zemité a pastelové odtiene sú dominujúce v jeho obrazoch, vedľa čiernej farby. Tela sú rozdelené podľa neho. Tieto prvky, obnažil v ich základných formách, budú sa znovu prekladať pri pohľade na ne ako abstrahovanie pamäti vystúpené v prírode. Dokonca aj linky, zjavne usporiadané, budu prerušene do energetických prvkov a farebných polí, ktoré sú štiepiacou harmóniou z týchto riadkov a zároveň v jednom zväzku sa zosilujú. Prvky, ktoré sa opakujú často, sú čiary, ktoré sa chystajú utiecť von z rámu, definovanie seba ako energiu.

V roku 1969 študoval na Americkej škole umenia v Mníchove. V roku 1972 uskutočnil polročnú študijnú cestu do západnej Afriky. V roku 1973 začal maľovať. V roku 1997 sa presťahoval na Kanárske ostrovy. V roku 2007 jeho ateliér zhorel v lesnom požiari na ostrove Gran Canaria. Stovky obrazov vo všetkých fázach svojho produktívneho života boli zničené.

Exponáty  
Jeho práce boli vystavované v New Yorku, Fort Lauderdale / Miami, Kolíne nad Rýnom a Gran Canaria.

Múzeum / Galéria 
Broadway Gallery, New York
Galeria Colonial House Inn, New York
Grand, Fort Lauderdale, Florida
Galeria Tempestas, Kolín nad Rýnom
Galeria de Arte, Španielsko / Gc

Obrazy

Literatúra 
 Autor: Diana Neubauer: Dieter Borst - informel 2013, Verlag: Bod, ISBN 978-3-7322-5015-8

Referencie 
Dieter Borst New York Arts Magazine
Dieter Borst Lexikonia – Enzyklopädie
Dieter Borst Artnews
Borst 
Dieter Borst Broadway Gallery, NY USA
Dieter Borst German National Library
Borst Artslant - Worldwide
Borst Haz-Hannoversche Allgemeine

Externé odkazy 
Dieter Borst, You Tube 
Dieter Borst bei Kunstgiganten 
Dieter Borst, Art Informel,

Moderní maliari
Nemeckí maliari
Nemeckí sochári
Donus

Donus (* ?, Rím, Byzantská ríša – † 11. apríl 678, Rím, Byzantská ríša) bol 78. pápež rímskokatolíckej cirkvi. Pápežský úrad zastával od 2. novembra 676 do svojej smrti.

Biografia 
Za pápeža bol zvolený už v starobe. Donus dosiahol dohodu s Ravennou, na základe ktorej Ravenna stratila nezávislé postavenie od Ríma. V Konštantínopole rástla túžba o dohodu s Rímom po roky trvajúcich sporoch. V Ríme staval, obnoval a skrášľoval kostoly a kláštory, napr. položil mramorovú dlažbu v chráme svätého Petra. Cisár Konštantín IV. napísal pápežovi list, v ktorom poukazoval na riešenie sporných teologických otázok. Donus však zomrel skôr, ako list opustil Konštantínopol.

Iné projekty

Zdroj 
 

Úmrtia 11. apríla
Úmrtia v 678
Talianski pápeži
Ján V. (pápež)

Ján V. (* 635, Antiochia, Sýria, Byzantská ríša – † 2. august 686, Rím, Pápežský štát) bol 82. pápež rímskokatolíckej cirkvi. Pápežský úrad zastával od 23. júla 685 do svojej smrti.

Biografia 
Ján bol aktívny na Treťom carihradskom koncile, kde sa výrazne podieľal na diskusiách a osobne priniesol dokumenty koncilu a súhlas cisára Konštantína IV. so zvolením pápeža Leva II. Hneď po svojom jednohlasnom zvolení bol vysvätený v Lateráne a čakal na potvrdenie svojho zvolenia od ravennského exarchu. Úspešne potlačil snahy o samostatnosť cirkvi na Sardínii, kde metropolita vymenoval biskupa bez zvolenia Ríma. Tohto biskupa Ján odvolal a dosadil ho do úradu až keď uznal, že Svätá Stolica je na Sicílii rozhodujúca autorita. Okrem tohto sa o ňom vie už len to, že počas väčšiny vlády bol chorý a sotva vládal vysväcovať kňazov.

Iné projekty

Zdroj 
 

Narodenia v 635
Úmrtia 2. augusta
Úmrtia v 686
Sýrski pápeži
Eugen II.

Eugen II. () (??, Rím – † 7. august 827, Rím) bol 99. pápežom od 8. mája 824 až do svojej smrti v roku 827. Po jeho smrti sa stal jeho nástupcom Valentín a jeho predchodcom bol sv. Paschal I.

Biografia 
Bol zvolený po dlhých sporoch o Petrov stolec. V auguste 824 poslal cisár Ľudovít I. Pobožný svojho syna Lotara I., aby obnovil poriadok v Ríme po zmätkoch vlády Paschala I. S pápežovou pomocou finančne zabezpečil vdovy a rodiny osôb zavraždených za Paschalovej vlády. 11. novembra 824 vydal „Rímske ustanovenie“ s Eugenovým súhlasom, ktoré: vyjadrovalo vysokú mieru franskej kontroly pápežstva, stanovilo, že ľudia môžu rozhodnúť pri súdnom procese, či chcú byť trestaný franským, rímskym alebo longobardským právom, zriaďovalo kontrolnú komisiu v ktorej mal zastúpenie aj pápež aj cisár a ktorá mala každoročne informovať cisára a obnovilo dávnu tradíciu, podľa ktorej mal rímsky ľud a duchovenstvo právo na účasť pri pápežských voľbách. V roku 824 poslal cisár do Ríma misiu, aby prinútila pápeža zrušiť uctievanie obrazov, ale pápež trval na tom, že v prospech obrazov sa rozhodlo už na Druhom nicejskom koncile. V Byzantskej ríši bolo v tom čase obrazoborectvo dovolené. Cisár Ľudovít však napriek tomu, že chcel uctievanie obrazov zrušiť, nechal konečné rozhodnutie na pápeža.

Iné projekty

Externé odkazy 
 Catholic Encyclopedia 

Úmrtia v 827
Osobnosti z Ríma
Talianski pápeži
Doctor Sax

Doctor Sax je román amerického spisovateľa Jacka Kerouaca, publikovaný v roku 1959. Kerouac ho spísal v roku 1952 v dobe, kedy žil s W. S. Burroughsom v Mexico City. Podobne ako ostatné Kerouacove romány, aj tento román obsahuje autobiografické prvky a Jack tu vystupuje pod svojim pomerne častým pseudonymom Jackie Duluoz. Román bol preložený do češtiny a v roku 2011 vydaný v nakladateľstve Argo.

Námet 
Doktor Sax je trúchlivou gotickou rozprávkou, zmesou spomienok a nočných môr senzitívneho chlapca, ktorý si predstavuje tajomného alchymistu Doktora Saxa. Kniha sa vymyká zo všetkých Kerouacových diel, je z nich najexpresívnejšou. Zmienka o Doktorovi Saxovi a jeho pripravovanom nápoji pre obrovského hada podsvetia je obsiahnutá už v románe Na ceste. 
Nasledujúca tabuľka znázorňuje postavy zachytené v románe Doktor Sax a ich skutočné predlohy osobností, ktoré Kerouac nachádzal medzi svojimi priateľmi.

Obsah 

Základnou nosnou kostrou románu je rozvodnenie rieky Merrimack v Lowell (povodeň, ktorá zaplavila tlačiareň Jackovho otca Lea Kerouaca a odštartovala jeho postupný úpadok). Postava Doktora Saxa je predtuchou smrti, bytosťou, ktorá strávi dve desaťročia prípravou elixíru, ktorý by zahubil Kozmického hada. Toto mýtické zviera figuruje v hinduistických, aztéckych a raných gnostických legendách ako apokalyptická sila vystupujúca zo zeme, aby pohltila všetko živé. Teda indiánska verzia Posledného súdu. Tradície gnostikov Kerouaca priťahovali, pretože načisto zavrhovali svet, ktorý je podľa nich len väzením a teda jeho zákony a podmienky sú nespravodlivé. Nie je možné, aby spoločnosť vnucovala osvieteným akúkoľvek zodpovednosť.
Had je držaný v opustenom hrade a opatruje ho gróf Conda, upírsky príbuzný známejších transylvánskych grófov. Jack Duluoz sa dozvedá o obrích hmyzích mužoch a unesených chlapcoch, paralyzovaných drogou, ktorá ich mení v bábky. Hrôzy grófa Condu a Doktora Saxa sú nesúvisle stavané do kontrastu s vecami z bežného života, ako napr. s hrboľatým asfaltovým priedomím činžiaku, v ktorom Duluoz býva, a o nich vypovedajú aj spomienky z Kerouacovho vlastného detstva: bejzbalové zápasy, hokejové stretnutia s priateľmi, biliardové herne, vnútorné úvahy dieťaťa ponoreného do Komiksov a rádia...

Referencie

Externé odkazy 
Recenzia románu Doktor Sax

Knihy Jacka Kerouaca
Knihy z 1959
Sfilmované knihy
Dominika Mirgová (album)

Dominika Mirgová je prvý štúdiový album slovenskej speváčky Dominiky Mirgovej, ktorý vydalo hudobné vydavateľstvo Sony BMG v roku 2008. 

Finalistka III. série Slovensko hľadá Superstar vydala svoj debutový album 20. septembra 2013, na ktorom pracovala so svojím producentským tímom tri mesiace. Dominikinu vizáž a fotenie mal na starosti renomovaný slovenský návrhár Lukáš Kimlička. Album je v rytme r´n´b a popu. Na albume je 12 skladieb, vrátane bonusového duetu „Spája nás“ s otcom Miroslavom Mirgom. Okrem neho s Dominikou pri nahrávaní spolupracovali: sláčikové kvarteto z Banskej Bystrice, akordeonista Drahuš Bango ml., Bystrík Červený, Michal Chrenko, raper El Suvereno a kubánsky spevák Lázaro De Jesus Hodelin Thomas. Prvým singlom albumu je skladba „Skoro ako v sne“, ktorá sa už v tretí týždeň vysielania v rádiách prebojovala na 13. miesto hranosti IFPI. Ku skladbe vznikol aj videoklip, ktorý by mal svoju premiéru koncom júla 2008.

Zoznam skladieb 
 „Všetko naopak“ 
 „Poslednýkrát“
 „Nechaj tak“ 
 „Skoro ako v sne“ 
 „Mi Corazón Latino“ (feat. Lazaro De Jesús Hodelin Thomas)
 „Začínam žiť“ 
 „Give It Up“ (feat. El Suvereno)
 „Vtedy sa mi páčiš“ 
 „Kým sa chápeme“ (feat. Michal Chrenko)
 „Raz ma unesieš“ 
 „Ide o všetko“ 
 „Spája nás“ (feat. Miroslav Mirga)

Dominika Mirgová
Debutové albumy
Hudobné albumy z 2008
Diskografia Dominiky Mirgovej

Toto je diskografia slovenskej speváčky Dominiky Mirgovej.

Albumy

Štúdiové albumy

Single

Sólo

Spolupráca

Hosťovanie 
Spolupráca s interpretmi na skladbách, ktoré nevyšli ako single.

Ostatné umiestnené skladby

Sountrack

Súťažné piesne

Charitatívne piesne 

A: Pieseň bola nahraná na pomoc nadácii Kvapka nádeje, ktorá pomáha detským onkologickým pacientom.

Videoklipy

Referencie 

Dominika Mirgová
Nová (album)

#Nová je druhý štúdiový album slovenskej speváčky Dominiky Mirgovej, ktorý vydalo hudobné vydavateľstvo Galgan Music v roku 2013.

Zoznam skladieb 
 „Jedna z tých“
 „Swing“ (feat. Mafia Corner)
 „L.A.S.K.A.“ (feat. Rakby)
 „Nová“
 „Kruté leto“
 „Kto je on?“ (feat. Robert Burian)
 „Prvá“
 „Je koniec“ (feat. Kali)
 „Potetuj ma“ (feat. Peter Pann)
 „Prostredník“
 „Labuť“
 „Poslednýkrát“

Dominika Mirgová
Hudobné albumy z 2013
Haha Crew

Haha Crew je slovenská rapová skupina. Členovia skupiny pochádzajú z Košíc. Vznikli v roku 2011 ako skupina kamarátov, ktorí sa zaujímali o hudbu, módu a pouličnú kultúru. Po desiatkach nevydaných skladieb prišlo na YouTube zopár freestyleov a podľa slov interpretov, nepodstatných vecí. Všetko to vyvrcholilo v máji roku 2013 – vtedy sa na verejnosť dostáva videosingel „Rap & Móda“, v tej dobe jedna z najkontroverznejších a zároveň najviac newschoolových vecí na scéne. Práve tento počin odpálil kariéru dnešnej HAHA CREW.  Postupom času začína rapovať aj ďalší člen – Zayo.

Začiatky 
Haha Crew začala v zložení Samey, Dalyb, Zayo, Kidd, Oskar. Prvá vec, ktorú vydali bola pesnička „Tango“, kde mal Samey svoju rapovú premiéru, o beat sa postaral Dalyb a na feat si zavolali Supu. Neskôr nahrali na svoj YouTube kanál dve freestyle videá. Po freestyloch vyšla ďalšia skladba „Ticho“. Produkciu mal na starosti Kidd a za mikrofón sa postavili Samey, Puerto a interpretka Salome (vokály).

Zmena nastala, keď sa k skupine pridal Gumbgu. Priniesol Haha Crew nový zvuk. Gumbgu nahral uvítací song Aladin ktorý Vyšiel na Youtube kanáli HAHA CREW. Gumbgu sám neskôr odišiel a stal sa členom labelu Archetyp 51.

V decembri 2014 vydali album Vlna pod taktovkou I Love Party Production.

Do projektu PODZEMGANG Samey prispel songom Karamel, video produkciou niekoľkých klipov a Dalyb sa postaral o zvukovú produkciu viacerých skladieb.

Diskografia

Albumy

Mimoalbumové skladby

Sólo albumy 
Samey - Mama neviem kedy prídem domov (2017), XYZ (2019), Anarchia (2021)
Dalyb - Prod. Dalyb (2018), TEEN(R)AGE (2019)
Zayo - Navždy mladý (2018), Happy Halloween EP (2019), Wassup (2021)

Členovia 
Samey - rap (Samuel Sadiv)
Dalyb - produkcia/rap (Dalibor Štofan)
Zayo - rap (Matúš Zajac)
Oskar (Oskar Kočik)
Kidd (Ivan Pastyrčák)

Slovenské hiphopové hudobné skupiny
Česko-slovenská hokejová liga 1937/1938

Sezóna 1937/1938 bola 2. ročníkom Česko-slovenskej hokejovej ligy. Hrala sa pod názvom Štátna liga. Súťaž mala 14 účastníkov. Majstrom sa stalo družstvo LTC Praha. Nevypadol nikto. Niektoré tímy neodohrali plný počet zápasov (nepriazeň počasia a slabá disciplína tímov), keďže súťaž bola ukončená hneď ako sa rozhodlo o víťazovi skupiny.

Poradie

Skupina A

Skupina B

O titul 
 LTC Praha – AC Sparta Praha 5:1

Najlepší strelci 
 Mike Buckna (LTC Praha) – 14 gólov
 Josef Maleček (LTC Praha) – 10 gólov
 Jaroslav Drobný (I. ČLTK Praha) – 9 gólov
 Oldřich Hurych (AC Sparta Praha) – 9 gólov
 Drahoš Jirotka (AC Sparta Praha) – 9 gólov
 Wilhelm Heinz (DFK Komotau) – 7 gólov

Káder majstra LTC Praha
 Brankári: Bohumil Modrý • Antonín Houba 
 Hráči: Jaroslav Pušbauer • Stephen Beda • Vilibald Šťovík • Ladislav Troják • Josef Maleček • Oldřich Hurych • Oldřich Kučera • František Pergl • František Pácalt • Alois Cetkovský • Jaroslav Císař • Viktor Lonsmín
 Tréneri: Mike Buckna

Externé odkazy 
 Stránky venované česko-slovenskej hokejovej lige
 História československého a českého hokeja
 avlh.sweb.cz

Česko-slovenská hokejová liga
Ľadový hokej v 1937
Ľadový hokej v 1938
Kvantové previazanie

Kvantové previazanie je fyzikálny jav, ktorý nastáva keď skupina častíc vznikne alebo spolu interaguje spôsobom, ktorý vylučuje aby ich kvantové stavy boli popísané nezávisle. Potom existuje iba kvantový stav celého systému.

Dôsledkom tohoto javu je, že výsledky meraní fyzikálnych vlastností ako polohy, hybnosti, spinu alebo polarizácie atď. kvantovo previazaných častíc sú korelované. Najjednoduchším príkladom je rozdelenie páru dvoch častíc, ktorých usporiadanie vyžaduje, aby ich spiny boli opačné (napríklad vodíkový atóm) – pokiaľ sa po rozdelení zmeria, že prvá častica mala spin 1/2, druhá častica potom musí mať spin -1/2. Kvôli povahe meraní v kvantovej fyzike, zmeraním spinu prvej častice spin nadobudne konkrétnu hodnotu v momente, keď je zmeraný, a v tom istom čase nadobudne konkrétnu hodnotu aj spin druhej častice, pretože ide o ten istý parameter systému (čo znie dosť paradoxne a zdanlivo odporuje teórii relativity).

Bolo experimentálne dokázané, že tento kolaps kvantových stavov sa prenáša okamžite a nie rýchlosťou svetla alebo pomalšie.  Nie je ale známe, ako by sa tento jav dal využiť na prenos informácie nadsvetelnou rýchlosťou, aj keď sa v poslednom čase ukazuje, že to nemusí byť pravda. Kvantové previazanie sa považuje za jeden z kľúčových javov na zostrojenie kvantového počítača a využívajú ho niektoré plánované protokoly kvantovej kryptografie.

Na nepochopenom výklade kvantového previazania sa zakladajú mnohé príbehy sci-fi literatúry (napríklad Spektrum od Sergeja Lukjanenka) a praktiky alternatívnej medicíny (rozličné spôsoby, ktoré vraj telo zviažu s "duchovnou podstatou" a tým vyliečia).

Referencie 

Kvantová fyzika
Andrej Palacko

Andrej Palacko (* 6. máj 1955, Bratislava, Československo) je svetoznámy fotograf, ktorý sa zameriava na fotografovanie zákulisia osobností, života ulice, filmu, divadla, opery, džezu a populárnej hudby. Fotografii sa venuje od veku 12 rokov.

8. júna 2014 ohlásil kandidatúru na primátora Bratislavy ako nezávislý kandidát.

Kariéra 
Profesionálne začínal ako reprodukčný fotograf v URBION-e – Štátnom inštitúte urbanizmu a územného plánovania. Neskôr pracoval v týždenníkoch Mladé rozlety a Rozhlas, časopisoch Hudobný život, Slovenka, STOP Auto-moto-revue a iných tlačových médiách v bývalom Česko-Slovensku. Spolupracoval s Česko-slovenskou televíziou, Česko-slovenským rozhlasom, štúdiom Koliba, Slovenským národným divadlom, Umeleckým súborom Lúčnica, hudobnými festivalmi Bratislavské džezové dni a Bratislavské hudobné slávnosti a agentúrou Slovkoncert.

Po vysťahovaní sa do Nemeckej spolkovej republiky v auguste roku 1989 spolupracoval s odborným hudobným mesačníkom Opernglas, denníkmi Baden-Württembergische Zeitung, Göppinger Kreisnachrichten a Ludwigsburger Kreiszeitung. Pracoval ako fotograf pre Filmakademie Baden-Württemberg. V roku 1995 sa fotograficky spolupodieľal na knižnej publikácii, vydanej k 50. výročiu Württembergische Philharmonie Reutlingen. Fotograficky dokumentoval operné predstavenia Aida a Carmen na opernej scéne v Stuttgarte.

Svoje reportážne a umelecko-reportážne dielo vystavoval na Slovensku v Bratislave, Košiciach a Trenčíne, v zahraničí v roku 2006 v kubánskych mestách Havana a Santiago de Cuba. Po tom, ako vystavované dielo daroval kubánskemu ľudu, putovala výstava po všetkých provinciách Kubánskej republiky.

Referencie

Externé odkazy 
 Oficiálna stránka
 Andrej Palacko - Fotoscéna | ePhoto.sk - foto, fotografie, fotoaparáty
 Rozhovor so svetoznámym fotografom Andrejom Palackom
 HOSŤ V ŠTÚDIU: A. Palacko o stretnutí s legendárnym T. Stevensonom
 HOSŤ V ŠTÚDIU: A. Palacko o svojom stretnutí s Hugom Chávezom
 Rozhovory cez polnoc z 24. mája

Slovenskí fotografi
Osobnosti z Bratislavy
Natalie Dormerová

Natalie Dormerová (; * 11. február 1982, Reading, Spojené kráľovstvo) je anglická herečka, ktorej najznámejšou rolou je postava Anny Boleynovej v televíznom seriáli Tudorovci: Sex, moc a intrigy. Jej filmový debut bola postava Victorie vo filme Casanova, kde si zahrala po boku Heatha Ledgera, Jeremy Ironsa či Sienny Millerovej. Momentálne je tiež známa zo seriálu Game of Thrones, kde hrá jednu z ústredných postáv a je veľmi obľúbená medzi divákmi.

Životopis 
Narodila sa v Readingu v Berkshire. Vyrastala s nevlastným otcom, matkou, sestrou Samanthou a bratom Markom.
Od detstva  študovala balet moderný tanec a jazz. Sama o sebe hovorí, že bola na základnej škole šikanovaná, ale dodnes nevie prečo. V osemnástich rokoch sa presťahovala do Londýna, kde študovala herectvo na prestížnej Webber Douglasovou akadémii. Je tiež členkou londýnskej šermiarskej akadémie. Talent v Natalii objavil režisér Lasse Hallström pri natáčaní filmu Casanova. Po tomto výkone bola obsadená do troch filmov Disney Touchstone.  V rokoch 2007 až 2008 hrala v seriáli Tudorovci Annu Boleynovú, ktorá je najprv milenkou kráľa Henricha VIII. a neskôr sa stane jeho manželkou. V roku 2011 začala hrať v seriáli Hra o tróny, postavu Margaery Tyrellovej, ktorá je jednou z ústredných postáv celého seriálu.

Osobný život 
Je zasnúbená s írskym režisérom Anthony Byrneom od roku 2011, s ktorým sa zoznámila v Dubline pri natáčaní Tudorovcov v roku 2007. Dormerová sa  zúčastnila v roku 2008 PartyPoker.com World Open žien v Londýne, kde skončila na druhom mieste. Dormerová uviedla, že Cate Blanchett má veľký vplyv na jej kariéru ako na herečku. Od roku 2018 je vo vzťahu s hernom Davidom Oaksom a čakajú spolu dievčatko, ktoré by sa malo narodiť v januári 2022.

Filmografia 
 2005 – Casanova                                                   
 2007 – Krádež diamantov
 2009 – Mesto života 
 2011 – W.E.
 2011 – Captain America: Prvý Avenger  
 2013 – A Long Way from Home  
 2013 – Rivali  
 2013 – Konzultant  
 2014 – The Riot Club  
 2014 – Hry o život: Drozdajka 1 
 2015 – Hry o život: Drozdajka 2 
 2015 – Fencewalker 
 2016 – Rubicon 
 2016 – Patient Zero 
 2016 – Les

Televízne seriály 

 2007 – Inšpektor Rebus  
 2007, 2008, 2010 – Tudorovci: Sex, moc a intrigy   
 2009 – Masterwork  
 2009 – Slečna Marplová: Prečo nepožiadali Evansa?  
 2011 – Silk 
 2011 – The Fades (vyhasnutí)   
 2011 – Poe  
 2012 – Sherlock a Watsonová 
 2012/súčasnosť – Game of Thrones  
 2013/súčasnosť – Aké prosté

Pozri aj  
 Charles Dance
 Game of Thrones
 Emilia Clarková

Referencie

Externé odkazy 
 
 

Anglické divadelné herečky
Anglické filmové herečky
Anglické televízne herečky
Anglickí ateisti
Osobnosti z Readingu
Aisépos (mytológia)

Aisépos (Aisépos) je v gréckej mytológii syn Boukolióna z Tróje a najády Abarbareé.

V Homérovom epose Iliada je Aisépos trójsky bojovník, ktorý umiera na trójskej pláni aj so svojim bratom dvojčaťom Pédasom v boji s Achájcami. Obaja umreli rukou argejského bojovníka Euryala, syna Mékistea.

Básnik Homér v šiestom speve Iliady poeticky opisuje posledné chvíle ich života: „Achájec Euryalos usmrtil Ofeltia a Drésa, potom sa na Aisépa a Pédasa vrhol – tých synov hrdina Búkolión mal s najádou Abarbareou. Búkolión bol synom kedysi slavného Láomedonta, zrodením nejstaršieho, ale matka ho zrodila tajne; s ňou sa pri pasení oviec kráľ v láske na lôžku združil, tá potom otehotnela a zrodila dvojčatká chlapcov. Tým ale ochromil silu syn Mékisteov, preťal ich nádherné údy a z pliec im odňal ich zbroje."

Referencie 

Postavy gréckej mytológie
Trójska vojna
Jackass

Jackass je americký televízny seriál vysielaný na MTV od roku 2000 do roku 2002. Ide o skupinu ľudí, ktorí vymýšľajú mnoho kurióznych, riskantných, vtipných ale aj pohoršujúcich situácii. Po skončení vysielania programu boli natočené 4 filmy s protagonistami Jackass, jeden z nich dokonca v 3D. Program aj jeho protagonistovia sú veľmi obľúbení hlavne medzi tínedžermi, ich rodičia pre typ zábavy, prezentovaný v Jackass, väčšinou nenachádzajú pochopenie.

Niektoré predstavenia z Jackass 
 "zvezenie" sa na hadici zavesenej na žeriave, ktorý je pod mohutným prúdom vody (firehose rodeo)
 lyžovanie so snehom vyplnenými schodmi skrz dvere rodinného domu
 šplhanie po lane nad výbehom pre krokodýly s veľkým kusom mäsa zaveseným za trenýrky
 prebývanie vo výbehu pre býka s čiernou šatkou cez oči
 kŕmenie žralokov mŕtvymi rybami, plávajú pri tom medzi nimi
 zápasenie s obrovským hadom v detskom kútiku plnom farebných loptičiek
 tetovanie pri jazde na off-roadu v teréne
 naháňačka s golfovými autíčkami
 „zorbing“ vo veľkej pneumatike
 skok do jazera v tryskami poháňanom nákupnom alebo invalidnom vozíku
 nechanie sa postreliť gumovým projektilom
 vypustenie padáku v parašutistickej výstroji, stojaci vo vetrnom tuneli.
 boxerský zápas v obchode s profesionálnym boxerom
 v prestrojení za veľmi starého muža – obťažovanie šoférov na prechode pre chodcov, kradnutie v obchode
 pitie konského semena

Obsadenie

Hlavní herci 
 Johnny Knoxville
 Chris Pontius
 Steve-O
 Preston Lacy
 Jason "Wee Man" Acuña
 Bam Margera
 Ryan Dunn
 Dave England
 Ehren McGhehey

Ďalší pracujúci 
 Brandon DiCamillo
 Rake Yohn (Theodore Webb)
 Jeff Tremaine – réžia a námet
 Chris Raab, aka Raab Himself
 Spike Jonze – námet
 Dimitry Elyashkevich – hlavný producent a kameraman
 Phil a April Margera – Bamovi rodičia
 Jess Margera – Bamov starší brat
 Vincent "Don Vito" Margera – Bamov strýko
 Manny Puig – tréner zvierat
 Lance Bangs – kameraman
 Rick Kosick – hlavný kameraman
 Knate Gwaltney – kameraman
 Greg „Guch“ Iguchi – kameraman
 Sean Cliver – producent
 Mike Kassak
 J2 (Jason Raumus)
 Stephanie Hodge – jediná žena robiaca Jackass
 Loomis Fall

Účasť celebrít 
 Tony Hawk – profesionálny skateboardista
 Mat Hoffman – profesionálny jazdec na BMX
 Brad Pitt – herec
 Shaquille O'Neal – basketbalista
 CKY – hudební skupina
 Fatlip – rapper
 Ruby Wax a Maximillion Cooper – Gumball Rally špeciál
 Puff Daddy – rapper
 Quinton Jackson – Mma zápasník
 Daewon Song
 three 6 mafia – americká hip-hopová skupina
 Seann William Scott – herec
 Britney Spearsová

Natočené filmy 
 Jackass: The Movie
 Jackass: Number Two
 Jackass 2.5
 Jackass 3D
 Jackass 3.5
 Jackass Presents: Bad Grandpa

Externé odkazy 
 
 

Televízne seriály USA
Televízne seriály z roku 2000
Televízne seriály MTV
Václav Malý

Mons. Václav Malý (* 21. september 1950, Praha) je rímskokatolícky duchovný a pomocný biskup pražský.

Životopis 

V rokoch 1969 – 1976 študoval na Cyrilometodějskej bohosloveckej fakulte v Litoměřiciach. Na kňaza ho vysvätil 26. júna 1976 v Prahe banskobystrický biskup Jozef Feranec. V roku 1977 podpísal Chartu 77 a o rok neskôr bol jedným zo 17 zakladateľov Výboru na obranu nespravodlivo stíhaných. V januári 1979 bol zbavený štátneho súhlasu a od 22. mája do 22. decembra 1979 bez súdu väznený (obvinený z rozvracania republiky). V rokoch 1980 – 1989 pracoval ako kurič a zememeračský figurant, zároveň však pôsobil tajne ako kňaz a podieľal sa na tvorbe katolíckeho samizdatu. Rok bol hovorcom Charty 77 (13. januára 1981 – 7. januára 1982). Od roku 1988 bol členom Československého helsinského výboru. 

Verejne známym sa stal počas zamatovej revolúcie v roku 1989, kedy moderoval veľké ľudové zhromaždenia, napríklad zhromaždenie trištvrte milióna ľudí na Letenskej pláni 25. novembra či niekoľko zhromaždení na Václavskom námestí. Bol spoluzakladateľom a prvým hovorcom Občianskeho fóra. 

V rokoch 1990 – 1996 pôsobil ako kňaz v Prahe, 1. decembra 1996 bol menovaný za kanonika Metropolitnej kapituly u sv. Víta, 3. decembra ho pápež Ján Pavol II. menoval za titulárneho biskupa marcelliánskeho a pomocného biskupa pražského. Vysvätený bol 11. januára 1997. Jeho biskupské heslo znie Pokora a pravda.

Okrem práce v Cirkvi tiež cestuje do krajín, v ktorých sa vyskytujú politickí väzni. Navštevuje ich rodiny a snaží sa ich psychicky podporiť. Spisuje petície a nenásilnou formou bojuje proti tamojším režimom. S týmto cieľom navštívil Bielorusko, Moldavsko, Kubu, Čínu, Sudán a Irán.

Roku 1998 mu bol prepožičaný Rád T.G. Masaryka III. triedy, je aj nositeľom Čestnej medaily Tomáša Garrigua Masaryka za vernosť jeho odkazu (14. septembra 1997). Dňa 8. marca 2012 sa stal prvým laureátom Ceny Arnošta Lustiga.

Literatúra 

 
 
 
 
 
 Rozhovory, úvahy, komentáře. Praha : Portál, 2005. ISBN 80-7367-034-8.
 Josef Beránek - Václav Malý. K hledání pravdy patří pokora. Praha : Portál, 2002. ISBN 80-7178-702-7.

Referencie

Iné projekty

Externé odkazy 
 Životopis na stránke Českej biskupskej konferencie
 Životopis na stránke Pražskej arcidiecézy
 Jakub Šmíd (10. marec 2006) Mons. Václav Malý: Jen jako svobodná země bude Čína prospěšná světu! - Velká Epocha
 Dagmar Smolíková: Málo se mluví o naději (rozhovor s Václavem Malým). Sedmá generace. 2008, č. 3.
 Václav Malý, Ničeho nelituji, Nejen o návštěvě Číny a Osvětimské ceně 26.10.2005, radiovaticana.cz
 Václav Malý v Impulsech Václava Moravce, interview pro rádio Impuls
 Názory Václava Malého v programe Jak to vidí Českého rozhlasu
 Příběh Václava Malého na portáli Paměť národa
 Václav Malý na stránkách Centra dějin české teologie KTF UK

Zdroj 

Osobnosti z Prahy
Českí rímskokatolícki kňazi
Kanonici
Biskupi Pražskej diecézy
Signatári Charty 77
Hovorcovia Charty 77
Politickí väzni komunistického režimu v Česko-Slovensku
Osobnosti Nežnej revolúcie
Nositelia Radu T. G. Masaryka
Laureáti Ceny Jána Langoša
Vladimír Socha

Mgr. Vladimír Socha (* 1. január 1982, Hradec Králové) je český spisovateľ a popularizátor vedy. Zaujíma sa najmä o paleontológiu a dinosaury. Napísal zatiaľ pätnásť kníh a množstvo článkov v rôznych časopisoch. Pravidelne tiež prednáša a vystupuje v rozhlasových programoch.

Je absolventom Univerzity v Hradci Králové.

Bibliografia 
 Úžasný svět dinosaurů, nakl. Triton, 2009
 Encyklopedie dinosaurů ve světle nejnovějších objevů, nakl. Libri, 2010
 Dinosauři od Pekelného potoka, nakl. Motto, 2010
 Po stopách dinosaurů, nakl. Triton, 2011
 Úžasný svět dinosaurů (2. vydání), nakl. Triton, 2012
 Podivuhodní draci (brožúrka), nakl. Triton, 2013
 Objevy pod vrstvami času, nakl. Computer Press, 2014
 Pravěk v českých zemích (brožúrka), nakl. Triton, 2015
 Pravěcí vládci oblohy (brožúrka), nakl. Triton, 2015
 Neznámí dinosauři, nakl. Mladá fronta, 2015
 Poslední dny dinosaurů, Radioservis, 2016
 Dinosauří rekordmani (brožúrka), nakl. Triton, 2016
 Dinosauři v Čechách, nakl. Vyšehrad, 2017
 Výlet do vesmíru, nakl. Triton, 2017
 Velké vymírání na konci křídy, nakl. Pavel Mervart, 2017
 Poslední den druhohor, nakl. Vyšehrad, 2018
 Nová cesta do pravěku, nakl. CPress, 2019
 Legenda jménem Tyrannosaurus rex, nakl. Pavel Mervart, 2019
 Dinosauři (poznavacie kartičky), nakl. Bylo nebylo, 2019
 Monstra pravěkých moří (brožúrka), nakl. Triton, 2019
 Pravěcí vládci Evropy, nakl. Kazda, 2020
 Dinosauři - rekordy a zajímavosti, nakl. Kazda, 2021

Galéria

Referencie

Externé odkazy a zdroj 
 Osobný web V. Sochu
 Profil na Databáze knih
 Rozhovor pre ČT
 Prednáška V. Sochu v Brne (27. 10. 2016) - youtube.com
 Rozhovor pre ČT24 (29. 3. 2017)

Českí paleontológovia
Českí autori náučnej literatúry
Českí publicisti
Osobnosti z Hradca Králové
Benátsky patriarchát

Benátsky patriarchát (, ) je rímskokatolícka cirkevná provincia a titulárny patriarchát latinskej cirkvi, ktorého patriarcha nemá žiadnu zvláštnu jurisdikciu.

Pozri aj 
 Bazilika svätého Marka

Iné projekty

Externé odkazy 
 Giga-Catholic Information
 Údaje o benátskom patriarchátu na www.catholic-hierarchy.org
 Patriarch and Patriarchate v Catholic Encyclopedia

Zdroj 

Rímskokatolícka cirkev v Taliansku
Benátky
Izák Sýrsky

Izák Sýrsky (iné mená: Izák z Ninive, Izák Ninivský; * aj † 7. storočie) bol sýrsky mních, askéta a mystik. Jeden z veľkých asketických a mystických autorov Cirkvi Východu. Jeho diela tvoria významnú časť asketickej literatúry kresťanského Východu.

Životopis 
O živote Izáka Sýrskeho je toho známe pomerne málo. To, čo vieme pochádza z dvoch (miestami protichodných) prameňov, ktoré sa zachovali v Liber fundamentorum. Pochádzal z územia dnešného Kataru a narodil sa niekedy v 7. storočí. Neskôr sa stal mníchom Cirkvi Východu (východosýrsky obrad), v kláštore Beth Abe. Niekedy pred rokom 680 ho katolikos vysvätil za biskupa mesta Ninive. V úrade však pôsobil iba päť mesiacov. Následne odstúpil a odišiel do samoty v horách, na hranici dnešného Iránu a Iraku. Podľa zachovaných informácií stratil zrak pre neustále štúdium, a preto ho niekedy prezývali druhý Didymus. Svoje diela potom diktoval. Zomrel vo vysokom veku a jeho hrob je v kláštore Rabban Šabor.

Dielo a teológia 
Izák svoje asketické spisy vytvoril na sklonku života. Základ jeho diela tvorí 82 homílií (tvoria prvú časť súboru). Druhá časť pozostáva z 42 textov, ktoré, na rozdiel od prvej časti, neboli nikdy preložené do gréčtiny (hoci existujú dôkazy, že boli čítané aj mimo prostredia nestoriánov).

Ako autor sa prejavoval samostatne, citeľné je ovplyvnenie Jánom Pustovníkom (sýrsky autor, 4./5. storočie) a aj isté náväznosti na Evangria Pontského. Vysoko si cenil diela Teodora z Mopsuestie, ktorého nazýval „svetlo celého sveta“. Ľudská cesta k Bohu má podľa Izáka tri stupne: telesný, duševný a duchovný. Podľa Izáka človek prostredníctvom poznania, ktoré zjednocuje môže dosiahnuť „vznešené cesty budúceho života, ktorý je darovaný v slobode nesmrteľného života v existencii po vzkriesení“.

Preklady 
Jeho diela boli preložené do gréčtiny (prekladateľmi boli mnísi Patrikios a Abramios v monastieri Mar Saba) a etiópčiny, do latinčiny preložili v 15. storočí 25 homílií. Z gréckeho prekladu vznikol gruzínsky a starosloviensky (v 14. storočí) a čiastočne arabský (ten čerpal aj zo sýrskeho originálu). Prvotný grécky preklad vznikol pravdepodobne v 8. storočí v Palestíne.

Veľmi úspešné sú preklady do moderných jazykov.

Vplyv 
Jeho dielo si cenili obe cirkvi, ktoré pôsobili vo vtedajšej Perzii: nestoriáni aj monofyziti (jakobiti). Izák Sýrsky je najvplyvnejší spomedzi sýrskych cirkevných Otcov. Mal veľký vplyv na neskoršiu sýrsku a grécku mystiku (Hora Athos a menovite Symeón Nový Teológ a jeho žiak  Nikétas Stéthatos) a jej prostredníctvom aj na Paisija Veličkovského (Filokalia) a následne ruských mníchov. Rovnako jeho diela čítali v egyptských púštnych kláštoroch.

Jeho diela ponúkajú niektoré typické prvky pre sýrsku teológiu: slzy (v sýrčine „abila“ - plačúci, je iné pomenovanie mnícha), vnímanie Boha ako v zrkadle.

Poznámky

Referencie

Ďalšia literatúra

Heslá v encyklopédiách

Iné projekty 

Kresťanskí mystici
Cirkevní otcovia
Sýrski pravoslávni svätci
Sýrski katolícki svätci
Sýrski filozofi
Narodenia v 7. storočí
Úmrtia v 7. storočí
Spisovatelia píšuci po sýrsky
Sýrski orientálni ortodoxní svätci
Francúzska revolúcia

Francúzska revolúcia môže byť:
 Veľká francúzska revolúcia (17891799)
 Júlová revolúcia (1830), zosadenie bourbonovského kráľa Karola X. v prospech Ľudovíta Filipa Orleánskeho 26.29. júla 1830, Tri slávne dni (Trois glorieuses)
 Francúzska revolúcia (1848), zosadenie kráľa Ľudovíta Filipa Orleánskeho a ustanovenie druhej republiky, Februárová revolúcia (Révolution de Février)
 Parížska komúna (1871), radikálna socialistická vláda v Paríži 18. marca28. mája 1871
Francúzska revolúcia v máji 1968

Pozri aj 
 Révolution nationale (Národná revolúcia), propagandistický program Vichistického Francúzska spustený v júli 1940
Cecilia Bartoliová

Cecilia Bartoliová (* 4. jún 1966, Rím) je talianska mezzosopranistka.

Životopis 
Jej rodičia, Silvana Bazzoniová a Pietro Angelo Bartoli, boli obaja profesionálnymi spevákmi a dávali jej prvé lekcie spevu. Potom študovala na Accademia Nazionale di Santa Cecilia v Ríme. Jej profesionálny debut sa uskutočnil v roku 1987 vo Veronskej aréne.

Je známa svojou interpretáciou koloratúrnych skladieb Mozarta, Rossiniho, Vivaldiho a ďalších barokových a klasicistických autorov. Často vystupuje so súborom Il Giardino Armonico, s ktorým vytvorila veľa nahrávok.

Externé odkazy 
 Osobné stránky
 Hudobné rozhľady
 Cecilia Bartoli - video z cyklu Českej televízie Na plovárně

Zdroj 

Talianski operní speváci
Držitelia ceny Grammy
Mezzosopranisti
Osobnosti z Ríma
DOXXbet liga 2014/2015

DOXXbet liga 2014/15 je 22. ročník druhej najvyššej futbalovej súťaže na Slovensku. Organizuje ju Slovenský futbalový zväz. Po prvýkrát je rozdelená na dve skupiny po 12 družstiev.

Systém súťaže 
Družstvá v skupinách odohrajú každý s každým 22 kôl základnej časti, pričom šesť najlepších tímov postúpi do celoslovenskej nadstavbovej časti, v ktorej odohrajú dvanásť zápasov (doma - vonku) s postupujúcimi družstvami druhej skupiny. Do finálnej tabuľky sa budú počítať iba duely proti tímom, ktoré utvorili celoslovenskú nadstavbu. Víťaz priamo postúpi do najvyššej súťaže. Tímy, ktoré v základnej časti budú figurovať na 7. - 12. mieste, odohrajú medzi sebou ďalších desať stretnutí. Klub, ktorý skonči na poslednom mieste, automaticky zostúpi do nižšej súťaže.

Účastníci  
Súťaž vytvorili vypadávajúci z Corgoň ligy, 2. až 11. družstvo z II. ligy, víťazi oboch skupín III. ligy, zaradené družstvá z oboch III. líg, ktoré doplnia počet účastníkov podľa územnej príslušnosti a víťaz kvalifikačného stretnutia medzi posledným z II. ligy a posledným zaradeným družstvom z III. ligy podľa územnej príslušnosti.

Zaradenie družstiev do skupín bolo vykonané v súlade s geografickou hranicou medzi II. ligou Západ a II. ligou Východ, vedúcou cez mestá Čadca, Žilina, Martin, Turčianske Teplice, Banská Bystrica, Zvolen a Krupina, ktorú schválil VV SFZ. Družstvá ležiace od uvedenej hranice na západ, vrátane vymenovaných miest, sú zaradené do skupiny Západ a všetky ostatné do skupiny Východ.

Skupina Západ:

 FC Nitra (Corgoň liga)
 ŠK Senec (II. liga)
 FC Spartak Trnava juniori (II. liga)
 MFK Dubnica nad Váhom (II. liga)
 FK Pohronie Žiar nad Hronom/Dolná Ždaňa (II. liga)
 FK Slovan Duslo Šaľa (II. liga)
 FC ŠTK 1914 Šamorín (II. liga)
 ŠKF Sereď (III. liga Západ)
 MFK Skalica (III. liga Západ)
 AFC Nové Mesto nad Váhom (III. liga Západ)
 ŠK Slovan Bratislava B (III. liga Západ)
 MŠK Žilina B (III. liga Východ)

Skupina Východ:

 Partizán Bardejov (II. liga)
 MFK Zemplín Michalovce (II. liga)
 1. FC Tatran Prešov (II. liga)
 MŠK Rimavská Sobota (II. liga)
 MFK Lokomotíva Zvolen (III. liga Východ)
 MFK Dolný Kubín (III. liga Východ)
 FK Poprad (III. liga Východ)
 MFK Košice B (III. liga Východ)
 FK Bodva Moldava nad Bodvou (III. liga Východ)
 FC Lokomotíva Košice (III. liga Východ)
 FK Slavoj Trebišov (III. liga Východ)
 MFK Tatran Liptovský Mikuláš (baráž)

Výsledky

Skupina západ 

 Vodorovne sú výsledky na domácom ihrisku, zvislo na ihrisku súpera

Skupina východ 

 Vodorovne sú výsledky na domácom ihrisku, zvislo na ihrisku súpera

Nadstavbová časť

Referencie

Zdroj 
 Rozpis zápasov na doxxbetliga.sk

Druhá najvyššia futbalová súťaž na Slovensku
Futbal v 2014
Futbal v 2015
Jeu de paume

Jeu de paume (fra. doslova hra dlaňou) je pôvodne francúzska stredoveká loptová hra, predchodca tenisu. Napriek francúzskemu názvu sa jeu de paume hrá s pálkou. Jej označenie vychádza z toho, že sa hra spočiatku hrala holými rukami alebo v rukaviciach.

Jeu de paume bola olympijským športom iba na hrách v Londýne v roku 1908.

Dnes túto hru prevádzkuje vo svete asi 10 000 športovcov, z čoho je asi tretina žien. Šport sa v rôznych krajinách označuje rôzne - v Spojenom kráľovstve Real Tennis, v USA Court Tennis a v Austrálii Royal Tennis.

Výraz jeu de paume je vo Francúzsku tiež prenesený výraz pre telocvičňu, kde sa hra hrala.

Pozri aj 
 Jeu de paume na Letných olympijských hrách 1908
 Galerie nationale du Jeu de Paume - múzeum moderného umenia v Paríži

Iné projekty

Externé odkazy 
 Francúzsky výbor jeu de paume 
 História jeu de paume

Zdroj 

Loptové hry
Bývalé olympijské športy
Dejiny Francúzska
Piast

Piast je pololegendárna postava z poľskej histórie, zakladateľ dynastie poľských vládcov Piastovcovcov.

Legenda 
O Piastovi sa dozvedáme z kroniky Gesta principum Polonorum (Skutky kniežat Poliakov) od Galla Anonyma (1115).

Piast bol vraj oráčom v hniezdovskom podhradí. Kronika rozpráva príbeh o nečakanej návšteve Piasta dvoma cudzími ľuďmi, ktorí sa predtým márne snažili o prijatie u kniežaťa Popiela. Pýtajú sa či sa smú pripojiť k Piastovej rodine na oslavu 7. narodenín Piastovcho syna, Siemowita (je to pohanský rituál pre mladých chlapcov). Tieto dve osoby boli v skutočnosti dvaja anjeli. Po prijatí predpovedali Piastovi skvelú budúcnosť. Piast bol potom zvolený za knieža (podľa inej verzie až jeho syn). Knieža Popiel, ktorý anjelov neprijal bol podľa legendy zjedený myšami.

Podľa poľských kroník vládli po Piastovi jeho syn Siemowit, jeho syn Leszek  a Siemomysl (Leszekov syn)

Skutočnosť 
Ak Piast naozaj existoval, bol by prapradedom kniežaťa Meška I. (okolo 930 - 92), prvého historického vládcu Poľska.

Rodina 
Piatov otec - Chościsko
Piastova žena - Rzepicha / Rzepcha
Piasovi synovia - Siemowít, Leszek

Externé odkazy 
 valamir.imess.net/mytypolskie.htm

Dejiny Poľska
Piastovci
Panamerické majstrovstvá v hádzanej mužov 2014

Panamerické majstrovstvá v hádzanej mužov 2014 boli v poradí 16. Panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v meste Canelones, v Uruguaji v dňoch od 23.29. júna 2014, za účasti 8 tímov. Pôvodne malo byť na turnaji 10 krajín, ale  sa z finančných dôvodov odhlásila. Rovnako tak učinil aj neskôr oslovený ,  a na poslednú chvíľu sa z turnaja odhlásila kvôli finančným problém aj . Jediným nováčikom turnaja bolo družstvo . Uruguaj bol siedmou krajinou, ktorá hostila panamerický šampionát mužov. Všetky zápasy sa odohrali v aréne Estadio Sergio Matto. Hádzanári Argentíny obhájili titul. 

Tieto panamerické majstrovstvá boli zároveň kvalifikáciou na budúcoročné Majstrovstvá sveta 2015, ktoré sa uskutočnia v Katare. Kvalifikovali sa na ne 3 najlepšie družstvá.

Kvalifikácia 
PATHF zaviedla v roku 2012 nový kvalifikačný kľúč pre panamerické majstrovstvá, v ktorej vytvorila 3 regionálne kvalifikačné oblasti.

Pozn.: Číslo v zátvorke udáva umiestnenie v neoficiálnom medzinárodnom rebríčku k novembru 2013.

Výsledky

Základné skupiny

Skupina A

Skupina B

Play off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Majstrovstvá 2014 na oficiálnej stránke PATHF 
 Majstrovstvá 2014 na neoficiálnej stránke PATHF 
 Majstrovstvá 2014 na stránke todor66.com 
 Majstrovstvá 2014 na stránke mundohandball.com 
 Majstrovstvá 2014 na stránke wiki.mundohandball.com 
 Oficiálna stránka Uruguajskej hádzanárskej federácie 
 Oficiálne logo majstrovstiev

Hádzaná v 2014
Panamerické majstrovstvá v hádzanej mužov
Hádzaná
2014 v Uruguaji
Canelones
Ben Hur (kniha)

Ben Hur (ang. Ben-Hur: A Tale of the Christ, doslovný preklad Ben-Hur: Príbeh Kristov) je historický román odohrávajúci sa v 1.storočí v rímskej provincii Judea, ktorý napísal Lew Wallace. Kniha vyšla v roku 1880.

Obsah 

Napínavý a dramatický dej, ktorého ústrednou postavou je posledný člen jeruzalemského, kniežacieho rodu Hurovcov, Ben Hur. Ten sa zhodou nepriaznivých okolností dostáva na galeje a celá jeho rodina končí vo väzení. Majetok jeho rodu získava jeho bývalý priateľ Messala. 
Po návrate z galejí v ňom dozrieva myšlienka odplaty za všetky príkoria. Tá naráža na novú ideu Kristovho učenia mieru a odpúšťania, ktorú si Ben Hur osvojuje.
Autor v tomto románe zobrazil sýtymi farbami a pútavou fabulou obdobie a krajinu zrodu kresťanstva.

Film 
Román bol viackrát sfilmovaný. Najznámejšie filmové spracovanie je z roku 1959. V hlavnej úlohe Bena Hura sa predstavil Charlton Heston.

Slovenské vydania 
 Ben Hur, 1943, Spolok svätého Vojtecha, ilustrácie: Aurel Kailich, (2. vydanie, 1948 )
 Ben Hur, 1969, Tatran

Referencie 

Knihy z 1880
Romány USA
Kresťanská literatúra
Sfilmované knihy